Digiopastus Nurmon kirjastossa keväällä 2026
Digineuvoja Tarvitsetko apua tietokoneen, älypuhelimen tai tablettilaitteen käytössä? Seinäjoen kaupunginkirjaston digineuvoja auttaa erilaisten laitteiden, ohjelmien ja verkkopalveluiden käytössä. Voit kysyä neuvoa sekä oman laitteesi peruskäyttöön liittyvissä pulmissa, että muissa mieltä askarruttavissa tietoteknisissä kysymyksissä. Digineuvoja tavattavissa Nurmon kirjastolla maanantaisin klo 12–15 ilman ajanvarausta. Voit myös varata ajan numerosta 040 559 9668 tai kirjaston asiakaspalvelusta. digineuvoja Henri Vuorenmaa henri.vuorenmaa@seinajoki.fi
Kotivara 72h -koulutus Nurmon kirjastossa
Kotivara 72h -koulutus 72 tuntia on viranomaisten ja järjestöjen varautumissuositus kotitalouksille Esimerkiksi pitkittynyt sähkökatko voi aiheuttaa tilanteen, jonka takia yhteiskunnan tarjoamat palvelut häiriintyvät tai jopa keskeytyvät. Kodeissa tulisi varautua pärjäämään itsenäisesti ainakin kolme vuorokautta häiriötilanteen sattuessa. Olisi hyvä, jos kotoa löytyisi vähintään kolmeksi vuorokaudeksi ruokaa, vettä ja lääkkeitä. Olisi myös tärkeää tuntea varautumisen perusteet eli tietää esimerkiksi, mistä saa oikeaa tietoa häiriötilanteessa ja miten pärjätä kylmenevässä asunnossa. Kotitalouksien omatoiminen varautuminen on suuri apu yhteiskunnalle ja ennen kaikkea ihmiselle itselleen. Siksi jokaisen kannattaa varautua häiriötilanteisiin. (teksti lainattu 72tuntia-sivustolta) Tervetuloa kuuntelemaan tärkeää tietoa varautumisesta! Kouluttajina toimivat Pirita Setälä ja Kirsi-Maria Mäki-Teppo Nurmon VPK:n naisosastosta. Tilaisuus on kaikille avoin ja maksuton. Kahvitarjoilu!
Kirjastokerhot Nurmon kirjastossa keväällä 2026
Kirjastokerho on tarkoitettu alakoululaisille ja se kokoontuu parillisilla viikoilla klo 13.00–14.00 kokoustila Juurakossa. Kokoontumispäivät: 5.2. 19.2. 5.3. 19.3. 2.4. 16.4. 30.4. Kirjastokerhossa luvassa tarinoita, tehtäviä, pelejä ja leikkejä. Tarjolla myös pientä välipalaa. Tervetuloa!